Schimbări importante în Codul Rutier. Poliția poate da amenzi pe baza filmărilor în care apar șoferi agresivi
Guvernul a adoptat o ordonanță de urgență pentru modificarea Codului Rutier, inspirată de legile din Vestul Europei. Pe șoselele din România vor apărea sute de camere inteligente care să vegheze traficul non-stop, iar cei care nu respectă Codul Rutier o să primească amenzile acasă. În plus, Poliția va accepta, pentru prima dată în istorie, filmări făcute de oamenii din trafic în care apar șoferi agresivi. Agenții vor putea dea amenzi în baza videoclipurilor depuse de orice persoană. Ofițerii pun însă câteva condiții, în așa fel încât oamenii să nu se vâneze sau să se răzbune cu ajutorul Poliției.